Colegas

Colegas é unha película dramática española de 1982 escrita e dirixida por Eloy de la Iglesia, e protagonizada por Antonio Flores, Rosario Flores e José Luis Manzano. Foi filmada en Madrid e estreada o 25 de outubro de 1982 en España.

 Resumo do argumento 
Antonio (Antonio Flores) e Rosario (Rosario Flores) son dous irmáns que viven na periferia de Madrid. Xunto con José (José Luís Manzano), amigo de Antonio e noivo de Rosario, os tres deben de enfrontarse diariamente á dificultade de atopar un emprego dado a súa humilde orixe.

Sempre enredados coas drogas a situación complícase cando José deixa embarazada a Rosario, que non quere dicir nada aos seus pais, xa que estes non ven con bos ollos a relación de parella que mantén con José. Xuntos deciden que o mellor é abortar e para iso pídenlle axuda a Antonio. O problema é que non teñen diñeiro e terán que conseguilo rapidamente. Neste momento empezan unha serie de desventuras, e, aconsellados por un amigo, Antonio e José deciden prostituírse nunha sauna. Aínda así non conseguen o diñeiro e póñense en contacto cun traficante de drogas, Rogelio (Enrique San Francisco), que lles propón un traballiño a cambio dunha suculenta suma de diñeiro. Inconscientes do enredo no que se meten e pensando que a tarefa é fácil de levar a cabo, José e Antonio aceptan a oferta.

 Personaxes 
 Antonio Flores — Antonio
 Rosario Flores — Rosario
 José Luis Manzano — José
 José Manuel Cervino — Esteban
 Queta Ariel — Herminia
 Francisco Casares — Pai de Antonio
 Isabel Perales — Nai de José
 José Luis Fernández "Pirri" — Pirri
 Ricardo Márquez — Sebas
 Luis Romero — Colza
 Omar Butler — Homosexual 1º
 Tony Valento — Homosexual 2º
 Antonio Betancourt — Camareiro
 Bárbara Moya — Elvira
 Pedro Nieva Parola — Parola
 Enrique San Francisco — Rogelio

 Galardóns 
 Gran Premio Internacional á Mellor Película no Festival de Tomar de 1982.

Categoría:Filmes de 1982
Categoría:Filmes en lingua castelá
Categoría:Filmes de España